# BookFest

### De la Wikipedia, enciclopedia liberă

Sigla Bookfest 2006

Bookfest este cel mai important târg de carte organizat în România. Prima ediţie a acestui eveniment a fost inaugurată la Bucureşti şi a reunit deopotrivă autori şi cititori de carte. Salonul s-a desfăşurat la salonul expoziţional Romexpo, halele 13-15, în perioada 13-18 iunie 2006.

## [modifică] Organizatori

Organizator al acestui salon de carte a fost Asociaţia Editorilor din România (AER). AER este o asociaţie fondată în 1991 cu scopul de a veni în sprijinul editorilor din ţară în ceea ce priveşte problemele lor profesionale. AER este organizator ale standurilor Naţionale ale României la târgul de carte de la Frankfurt (2000-2002, 2005) şi târgul de carte de la Paris (2005). În vederea bunei organizări, evenimentul a fost sponsorizat de mari corporaţii străine dar şi de parteneri media locali: Trustul Caţavencu, ziarul Ziua şi postul de televiziune Realitatea TV care a transmis în direct pe toată durata salonului.

## [modifică] Invitaţi

Invitaţi de marcă, personalităţi din viaţa culturală, politică şi artistică autohtonă, au fost prezenţi la prima ediţie a acestui târg. Preşedintele României, Traian Băsescu, a participat la lansarea volumului lui Traian Ungureanu “Tehnica neputinţei la români” alături de Gabriel Liiceanu şi Emil Hurezeanu, Nicolae Manolescu şi Ana Blandiana au participat la lansarea volumului “ O Biografie” de Andrei Şerban, Maia Morgenstern a participat la lansarea cărţii unui mare actor american, Mel Gibson. Printre particpanţii la acest târg de carte s-au mai numărat: Adrian Cioroianu, Cătălin Ştefănescu, Robert Turcescu, Cristian Tudor Popescu, Principele Radu de Hohenzollern.

## [modifică] Participanţi

La Bookfest au putut participa toate editurile române sau străine, editorii de ziare şi reviste care au secţiuni literare cu apariţie constantă. Pe lângă aceştia, au mai avut drept de participare distribuitorii de carte, bibliotecile, librăriile şi agenţii literari. Acestora le-a fost alocat câte un singur stand expoziţional în care să fie expuse doar produse din industria de carte. Marile edituri din România cum sunt Polirom, Humanitas, Dacia, Rao, Triton au participat la acest târg, oferind vizitatorilor prilejul de a vedea noile colecţii şi apariţiile lor editoriale. Dintre participanţii străini putem enumera editurile Macmillan, Readers Digest, Oxford Educational Centre.

## [modifică] Legături externe

- Bookfest 2006
- Asociaţia Editorilor din România
- Editura Humanitas

Adus de la "http://ro.wikipedia.org../../../b/o/o/BookFest_9b81.html"

Categorie: Bucureşti

##### Views

- Articol
- Discuţie
- Versiunea curentă

##### Caută